CELEX: 62005TJ0236
Language: lv
Date: 2007-01-31
Title: Pirmās instances tiesas spriedums (trešā palāta) 2007. gada 31.janvārī. # Willem Aldershoff pret Eiropas Kopienu Komisiju. # Lieta T-236/05.

PIRMĀS INSTANCES TIESAS SPRIEDUMS (trešā palāta)
      2007. gada 31. janvārī
      Lieta T‑236/05
      Willem Aldershoff
      pret
      Eiropas Kopienu Komisiju
      Karjeras attīstības ziņojums – 2003. gada novērtējums – Acīmredzama kļūda vērtējumā – Pamatojuma nesniegšana – Tiesības tikt uzklausītam
      Priekšmets Prasība atcelt prasītāja karjeras attīstības ziņojumu par 2003. gadu
      
      Nolēmums Atcelt prasītāja Willem Aldershoff karjeras attīstības ziņojumu par 2003. gadu. Komisija sedz pati savus un atlīdzina prasītāja tiesāšanās izdevumus.
      
      Kopsavilkums
      1.      Ierēdņi – Novērtējums – Karjeras attīstības ziņojums – Pienākums norādīt pamatojumu
      (Civildienesta noteikumu 43. pants)
      2.      Ierēdņi – Novērtējums – Karjeras attīstības ziņojums
      (Civildienesta noteikumu 43. pants)
      1.      Ja Komisijas novērtējumu sistēmas ietvaros apvienotā novērtējumu komiteja konstatē īpašus apstākļus, kas ļauj apšaubīt novērtētāja
         vai apstiprinātāja sākotnējā vērtējuma spēkā esamību vai pamatotību, novērtētājam apelācijas instancē ir jāsniedz argumentēts
         atzinums, kurā ietverti elementi, kas sniedz pietiekamu skaidrību par šiem īpašajiem apstākļiem, un viņš netiek atbrīvots
         no šī pienākuma, tikai netieši atsaucoties uz sākotnējo karjeras attīstības novērtējuma ziņojuma pamatojumu. Šādā gadījumā
         zustu jebkāda jēga procedūrai apvienotajā novērtējumu komitejā.
      
      (skat. 59. un 61. punktu)
      2.      Ņemot vērā, ka novērtētājiem ir plaša rīcības brīvība, izdarot secinājumus par novērtējamo personu darbu, ierēdnim, kurš lūdz
         atcelt viņa karjeras attīstības novērtējuma ziņojumu, ir jāpierāda acīmredzamas kļūdas vērtējumā esamība.
      
      Šāda kļūda ir pieļauta, izvērtējot nodaļas vadītāja sniegumu saistībā ar mērķiem, kuri izvirzīti sakarā ar darbinieku skaita
         palielināšanos, kas galu galā nav apstiprināta, ja šie mērķi nav tikuši pārskatīti, kad kļuvis zināms, ka paziņotā darbinieku
         skaita palielināšanās nenotiks.
      
      (skat. 83., 90. un 92. punktu)
      Atsauce
      Pirmās instances tiesa: 2005. gada 25. oktobris, T‑43/04 Fardoom un Reinard/Komisija, Krājums‑CDL, I‑A‑329. un II‑1465. lpp., 79. punkts.